অক্ষয়চাঁদ কবিতা মিলনসাগর Akkhoychand Akshaychand Bengali Poetry MILANSAGAR
কবি অক্ষয়চাঁদ – কবির ছদ্মনাম। তাঁর আসল নাম স্বপন বিশ্বাস। তাঁর জন্ম কলকাতায়। পিতা জীবন
বিশ্বাস এবং মাতা চঞ্চলা দেবী।
কবির নিবাস কলকাতার টালিগঞ্জের কুদঘাটে। তিনি তাঁর স্কুল জীবন শেষ করেন স্যার নৃপেন্দ্রনাথ
ইনস্টিটিউট থেকে এবং কলেজ জীবনে স্নাতক হন আর্মহার্স্ট স্ট্রীটের সিটি কলেজ (সন্ধ্যা) থেকে। তিনি
চাকুরিকে পেশা হিসেবে গ্রহণ করেন। বর্তমানে তিনি কর্মজীবন থেকে অবসর জীবনযাপন করছেন।
তাঁর প্রকাশিত কাব্যগ্রন্থের তালিকা  দীর্ঘ। তাতে রয়েছে  “মৃত্যুর আগের দিনগুলো” ( ১৯৯৫ ), “জোড়া
জানলা”  ( ১৯৯৬ ), “কবন্ধ লিখিত কিছু শ্লোক” ( ১৯৯৮ ), “কৃষিকাজ পঞ্চভূতে” ( ১৯৯৯ ), “আত্মরতি” (
২০০০ ), “দৈবযাপন” ( ২০০২ ), “পরমান্ন” ( ২০০৪ ), “অঙ্গার” ( ২০০৫ ), “কৃষ্ণবাসনা” ( ২০০৬ ), “উন্মাদনার
অনুবাদ” ( ২০০৭ ), “মালকোষ” ( ২০০৮ ), “হংসধ্বনি” ( ২০১০ ), “মোক্ষবাসনা” ( ২০১২ ), “দুর্গা” ( ২০১৪ ),
“মায়া”( ২০১৫ ) প্রভৃতি।
বামপন্থী মতবাদে বিশ্বাসী কবি, একসময় রাজনীতিতে সক্রিয় অংশ গ্রহণও করেছেন। কবির ভাষায়
কবিতাই তাঁর ধ্যান-জ্ঞান। তিনি কবি কবিতা লেখা শুরু করেন ১৯৭৫ সাল থেকে। তাঁর সঙ্গে আমাদের
আলাপ হয় কলকাতার অ্যাকাদেমি অফ ফাইন আর্টস্ এর সামনে। তিনি নিজেই তাঁর বই ঘুরে ঘুরে বিক্রী
করছিলেন, যেমনটি আরও বহু বাঙালী কবিদের করতে হয়। তাঁর অদ্যবধি প্রকাশিত সর্বশেষ কাব্যগ্রন্থ
"মায়া" থেকে আমরা তাঁরই নির্বাচিত ১৩টি কবিতা এখানে তুলে দিলাম।
আমরা মিলনসাগরে  কবি অক্ষয়চাঁদ-এর কবিতা তুলে আনন্দিত।
কবির সঙ্গে যোগাযোগ –
চলভাষ – +৯১৮৬৯৭৩৪৬৯৬৬
উত্স --- ১৯.০৫.২০১৫ তারিখে, কবির সঙ্গে অ্যাকাদেমি অফ ফাইন আর্টস্ এর সামনে, একটি ছোট্ট
.          সাক্ষাত্কার। নিয়েছেন মিলন সেনগুপ্ত।

কবি অক্ষয়চাঁদ-এর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ২৩.০৫.২০১৫
...